3. pielikums

**NEDZĪVOJAMO TELPU NOMAS TIESĪBU– TĒRVETES IELĀ 10, DODELĒ, DOBELES NOVADĀ, ELEKTRONISKĀS IZSOLES NOTEIKUMI**

**1. VISPĀRĪGIE NOTEIKUMI**

* 1. Izsoles noteikumi (turpmāk tekstā - Noteikumi) nosaka kārtību, kādā, saskaņā ar Publiskas personas mantas iznomāšanas noteikumu nosacījumiem, tiek organizēta Dobeles novada pašvaldībai (turpmāk – pašvaldība) piederošo **nedzīvojamo telpu Tērvetes ielā 10, Dobelē,** **Dobeles novadā, kadastra apzīmējums 46010062522001,** **ar platību 254,7 m2** (telpa Nr.59 platība 6,9 m2, telpa Nr.60 platība 15,5 m 2, telpa Nr.61 platība 5,5 m2, telpa Nr.62 platība 1,8 m2, telpa Nr.63 platība 3,5 m2, telpa Nr.105 platība 14,5 m2, telpa Nr.106 platība 22,3 m2, telpa Nr.57 platība 184,7 m2)**(turpmāk – objekts), nomas tiesību izsole** (telpu plāns pielikumā)**.**
  2. Izsoli organizē pašvaldības Nekustamo īpašumu iznomāšanas komisija (turpmāk – komisija) saskaņā ar komisijas nolikuma 6. punktu.
  3. Izsoli izsludina Latvijas Republikas oficiālajā izdevumā “Latvijas Vēstnesis” un elektronisko izsoļu vietnē. Informācija par izsoli tiek publicēta pašvaldības interneta vietnē [www.dobele.lv](http://www.dobele.lv) sadaļā “Izsoles”.
  4. Izsoles dalībniekiem ir tiesības iepazīties ar objekta faktisko stāvokli, saskaņojot apskates laiku zvanot pa mob. tel. 26608173.
  5. Objekts nav nodots nomā vai kā citādi apgrūtināts ar lietu tiesībām.
  6. Objekts tiek iznomāts **uz 5 (pieciem) gadiem** un bez tiesībām to nodot apakšnomā.
  7. Papildus nomas maksai par Objektu Nomnieks maksā pievienotās vērtības nodokli, nekustamā īpašuma nodokli, maksu par komunālajiem, apsaimniekošanas un uzkopšanas pakalpojumiem.
  8. **Īpašie noteikumi:** Objekts tiek nodots nomā kopā ar inventāru sabiedriskās ēdināšanas pakalpojumu vajadzībām (saraksts pielikumā), par ko ir noteikta atsevišķa nomas maksa 135,27 EUR mēnesī, neieskaitot pievienotās vērtības nodokli.

1. **IZSOLES VEIDS, MAKSĀJUMI UN SAMAKSAS KĀRTĪBA** 
   1. Izsoles veids - **elektroniska izsole** ar augšupejošu soli.
   2. Maksāšanas līdzekļi - EUR.
   3. Objekta nomas maksas izsoles sākuma cena mēnesī: **260** **EUR** (divi simti sešdesmit *euro*).
   4. Izsoles solis noteikts **10 EUR** (desmit *euro*).
   5. Izsoles nodrošinājums ir **50 EUR** (piecdesmit *euro*) apmērā, kas izsoles dalībniekam jāpārskaita pašvaldībai **līdz izsoles pieteikšanās dienai, t.i. līdz 20.03.2025. plkst.23.59**: AS “SEB banka” norēķinu kontā LV94UNLA0050014267180 vai AS “Swedbank” norēķinu kontā LV28HABA0001402050427. Maksājuma mērķis: **Nedzīvojamo telpu Tērvetes iela 10, Dobelē, Dobeles novadā, nomas tiesību izsoles nodrošinājums.**
   6. Tiesu administrācijas izsoles dalības maksu administrē un apstiprina elektronisko izsoļu vietnes pārvaldītājs – Tiesu administrācija.
2. **IZSOLES SUBJEKTS UN PIETEIKŠANĀS KĀRTĪBA**
   1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt tiesības nomāt objektu un kura **līdz 20.03.2025.** ir iemaksājusi nodrošinājumu un reģistrēta Izsoles dalībnieku reģistrā. Pašvaldība 5 (piecu) darba dienu laikā elektronisko izsoļu vietnē apstiprina nodrošinājuma maksas saņemšanu un pārbauda vai izsoles dalībnieks atbilst prasībām un drīkst piedalīties izsolē, kā arī autorizē personas dalību izsolē vai atsaka autorizāciju.
   2. Par Izsoles dalībnieku nedrīkst būt persona, kurai pasludināts maksātnespējas process, uzsākts tiesiskās aizsardzības vai likvidācijas process, apturēta vai pārtraukta saimnieciskā darbība, uzsākta tiesvedība par darbības izbeigšanu.
   3. Ja izsolē piedalās juridiskas personas pilnvarotā persona, pilnvarai jābūt noformētai atbilstoši Komerclikuma 40. pantam, kā arī jābūt pievienotam attiecīgās juridiskās personas lēmējinstitūcijas lēmumam par objekta nomas tiesību. Ja izsolē piedalās fiziskas personas pilnvarotā persona, pilnvarai jābūt notariāli apliecinātai un pilnvarā ir jābūt norādītam, ka persona tiek pilnvarota piedalīties nomas tiesību izsolē.
   4. Pretendentu reģistrācija Izsoļu dalībnieku reģistrā notiek no **28.02.2025. plkst.13:00 līdz 20.03.2025. plkst. 23:59** elektronisko izsoļu vietnē <https://izsoles.ta.gov.lv>.
   5. Reģistrējoties Izsoļu dalībnieku reģistrā, izsoles pretendents iepazīstas ar elektronisko izsoļu vietnes lietošanas noteikumiem, kā arī ar objekta izsoles noteikumiem.
   6. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   7. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā un saskaņā ar elektronisko izsoļu vietnē reģistrētam lietotājam sagatavotiem rēķiniem.
   8. Izsoles pretendents netiek reģistrēts, ja nav izpildīti visi šo noteikumu vai izsoļu vietnes minētie norādījumi.
   9. Izsoles rīkotāji nav tiesīgi sniegt informāciju par izsoles pretendentiem.
3. **IZSOLES NORISE**
   1. Izsole sākas elektronisko izsoļu vietnē <https://izsoles.ta.gov.lv> **28.02.2025. plkst.13:00.**
   2. Izsole ilgst līdz **31.03.2025. plkst.13:00,** bet ja tā iekrīt brīvdienā vai svētku dienā – nākamajā darba dienā plkst.13:00. Ja pēdējo 5 minūšu laikā pirms noslēguma tiek reģistrēts solījums, izsoles laiks automātiski tiek pagarināts par 5 minūtēm.
   3. Izsolei autorizētie dalībnieki drīkst izdarīt solījumus visā izsoles norises laikā.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13:00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   7. Pēc izsoles slēgšanas sistēma automātiski sagatavo izsoles aktu.
4. **IZSOLES REZULTĀTU APSTIPRINĀŠANA UN PIRKUMA LĪGUMA SLĒGŠANA** 
   1. Pēc izsoles slēgšanas elektronisko izsoļu vietnes sistēma automātiski sagatavo izsoles aktu, kuru 7 (septiņu) darba dienu laikā no izsoles akta sagatavošanas dienas apstiprina komisija.
   2. Izsoles rezultātus apstiprina kārtējā komisijas sēdē.
   3. Izsoles dalībniekam, kurš nosolījis augstāko cenu, pēc izsoles rezultātu apstiprināšanas – līdz **20.05.2025.** jānoslēdz Nedzīvojamo telpu nomas līgums.
   4. Ja izsoles dalībnieks, kurš nosolījis augstāko cenu atsakās nomāt objektu, viņš zaudē tiesības uz iemaksāto nodrošinājumu.
   5. Ja nosolītājs atsakās nomāt objektu, komisijai ir tiesības piedāvāt nomāt objektu dalībniekam, kurš nosolījis nākamo augstāko cenu.
5. **IZSOLE, KAS ATZĪSTAMA PAR NENOTIKUŠU**

6.1. Komisija pieņem lēmumu par izsoles atzīšanu par nenotikušu, ja:

6.1.1. uz izsoli nav autorizēts neviens izsoles dalībnieks;

6.1.2. izsole bijusi izziņota, pārkāpjot šos noteikumus vai Publiskas personas mantas iznomāšanas noteikumu nosacījumus;

6.1.3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

6.1.4. neviens izsoles dalībnieks nav pārsolījis izsoles sākumcenu;

6.1.5. vienīgais izsoles dalībnieks, kurš nosolījis augstāko cenu, nav parakstījis nomas līgumu par objekta nomu;

6.1.6. izsolāmo objektu nosolījusi persona, kurai nav bijušas tiesības piedalīties izsolē;

6.1.7. izsoles dalībnieks, kas nosolījis augstāko cenu, no objekta nomas atsakās;

6.1.8. izsoles dalībnieks, kurš nosolījis nākamo augstāko cenu, nav piekritis nomāt izsoles objektu.

* 1. Ja komisija ir pieņēmusi lēmumu par izsoles atzīšanu par nenotikušu, komisija pieņem lēmumu par objekta turpmāko nomas tiesību noteikšanas procesu.

1. **NOBEIGUMA NOTEIKUMI**

7.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

7.2. Izsoles dalībniekam visi maksājumi jāveic tikai no sava kredītiestādes konta.

7.3. Izsoles dalībnieki piekrīt, ka pašvaldība veic personas datu apstrādi, pārbaudot sniegto ziņu patiesumu.

7.4. Jautājumos, kas nav atrunāti šajos noteikumos, jāvadās saskaņā ar Publiskas personas mantas iznomāšanas noteikumu nosacījumiem.